Man sak ineen, sterf net voor inenting(Foto: Rusa/Facebook) ŉ 51-jarige man wat Maandag sy tweede dosis Covid-19-entstof sou ontvang, het buite die lokaal inmekaargesak en gesterf. ŉ Vrou het net voor 07:45 beamptes van Reaction Unit South Africa (Rusa) ontbied na die Tongaat-sportsentrum in KwaZulu-Natal. “Reaksiebeamptes en paramedici het die man by die ingang van die perseel aangetref,” het Rusa in ŉ verklaring gesê. Sy kierie het langs hom gelê. “Hy het nie enige teken van lewe getoon nie en hy is dood verklaar. Volgens ooggetuies het hy ŉ sigaret staan en rook toe hy skielik inmekaargesak het.” Rusa het die man se identiteit bevestig en sy naasbestaandes in kennis gestel.